Potilasohje – Syöpäpotilaan koronarokotus

Voimakkaasti immuunipuutteisten tehosterokotukset yksilöllisen harkinnan perusteella

THL suosittelee, että syystalven 2022 tehosteannoksen jälkeen 12 vuotta täyttäneille voimakkaasti immuunipuutteisille voidaan antaa uusia tehosteannoksia hoitavan lääkärin yksilöllisen arvion perusteella.

THL ei anna erillistä ohjetta voimakkaasti immuunipuutteisten tehosteannosten määrästä ja aikataulusta. THL antaa lisätietoa:[*Voimakkaasti immuunipuutteisten koronarokotukset*](https://eur03.safelinks.protection.outlook.com/?url=https%3A%2F%2Fthl.fi%2Ffi%2Fweb%2Finfektiotaudit-ja-rokotukset%2Frokotteet-a-o%2Fkoronavirusrokotteet-eli-covid-19-rokotteet-ohjeita-ammattilaisille%2Fvoimakkaasti-immuunipuutteisten-koronarokotukset&data=05%7C01%7Cfrans.akerblom%40hus.fi%7Cca88278331544e602abc08db1b5b14a1%7Ce307563d5fcd4e12a5549927f388b1cf%7C0%7C0%7C638133850231681809%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=bWE8iEbSs36NugUkdGTS2ABEZ72tu60IulE%2FaDTIrsc%3D&reserved=0)

Edellisestä rokotteesta tai sairastetusta taudista on oltava kolme kuukautta.

Syöpäpotilaiden tehosterokotukset

Syöpäkeskus suosittelee keväällä 2023 uuden tehosterokoteannoksen

* voimakkaasti immuunipuutteisille potilaille, jotka ovat aiemmin saaneet tehosteen ja ovat edelleen immuunipuutteisia
* aktiivisessa hoidossa olevat, syöpätauteja ja pahanlaatuisia veritauteja sairastavat potilaat, jotka saavat immuunipuolustusta heikentäviä lääkehoitoja tai ovat saaneet kantasolusiirron.

Immunosuppressiivinen syöpähoito

Ryhmään kuuluvat

* solunsalpaajahoitoa vuoden sisällä saaneet henkilöt
* leukemian tai lymfooman monoklonaalista vasta-ainehoitoa edellisen kahden vuoden aikana saaneet henkilöt
* CAR-T-soluhoidon saaneet

Kantasolusiirto

Ryhmään kuuluvat henkilöt

* jotka ovat saaneet kantasolusiirron enintään kolme vuotta sitten
* joilla kantasolusiirto on tehty jo aiemmin ja joilla immunosuppressiivinen käänteishyljinnän estolääkitys jatkuu

Rokotuksen edellytykset

Syöpäpotilaan rokottamisen edellytyksenä ovat

* Kuumeettomuus. Rokotusta ei anneta kuumeisen taudin aikana, vaan silloin rokottamista siirretään
* Veren trombosyyttiarvot (verihiutaleet eli B-Tromb) ovat yli 40 x 109/l ja veren neutrofiili-arvot (B-Neut) ovat yli 1.0 x 109/l
* Sytostaattihoidossa olevalle suositellaan rokotteen antamista ensisijaisesti 3–7 päivää ennen hoitoa veriarvojen noustua riittävälle tasolle. Rokotuksen voi antaa myös 3–5 päivän kuluttua hoidon jälkeen
* Syövän immunologista hoitoa tai täsmälääkehoitoa saaville potilaille rokotteen voi antaa milloin vain paitsi hoitopäivänä
* Leikkaukseen tulevat ottavat rokotteen 2 viikkoa ennen tai viikko leikkauksen jälkeen.
* Kantasolujensiirtopotilaat rokotetaan aikaisintaan 3 kk kantasolujensiirrosta paremman rokotusvasteen saavuttamiseksi
* Lääketutkimuksiin osallistuvien potilaiden osalta tutkimuslääkäri/hoitava lääkäri määrittelee tapauskohtaisesti, voiko potilas rokotteen ottaa ja milloin ajankohta olisi sopivin

Solunsalpaajahoidon aikana ota yhteyttä omahoitajaan tai hoitoyksikköösi siinä vaiheessa, kun tehosterokotus on kohdallasi ajankohtainen. Seuraavaa hoitokuuria edeltävät laboratoriokokeet otetaan tavanomaiseen tapaan ja mikäli veriarvot ovat nousseet riittävästi, rokotus pyritään toteuttamaan sinä päivänä, jolloin hoitokuuri oli suunniteltu annettavan. Seuraavaa hoitokuuria siirretään vastaavasti muutama päivä eteenpäin.

**Rokotuksen käytännön toteutus**

Syöpäpotilaat rokotetaan omilla hyvinvointialueillaan. Saat lisää tietoa rokotuspisteestä ja ajanvarauksesta hyvinvointialueesi verkkosivuilta.

Helsinki

<https://www.hel.fi/helsinki/korona-fi/>

Länsi-Uudenmaan hyvinvointialue

<https://www.luvn.fi/fi/palvelut/terveyspalvelut/terveysasemapalvelut/koronaneuvonta-ja-rokotukset>

Itä-Uudenmaan hyvinvointialue

<https://itauusimaa.fi/korona/>

Keusote – Keski-Uudenmaan hyvinvointialue

<https://www.keusote.fi/palvelumme/infektiot-ja-tartuntataudit/korona/koronarokotukset/>

Vantaan ja Keravan hyvinvointialue

<https://vakehyva.fi/fi/ajankohtaista/korona>

Tietoa koronarokotusten ajanvarauksista

Helsinki:

<https://www.hel.fi/sote/koronarokotus-fi/>

Muu Uusimaa:

<https://www.koronarokotusaika.fi/uudenmaan-asukkaille/>